CELEX: 
Language: sl
Date: 2006-12-30
Title: Uredba Sveta (ES) št. 2027/2006 z dne 19. decembra 2006 o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki#Sporazum o partnerstvu v ribiškem sektorju med Evropsko skupnostjo in Republiko Zelenortski otoki

30.12.2006   
            
            
               SL
            
            
               Uradni list Evropske unije
            
            
               L 414/1
            
         
      UREDBA SVETA (ES) št. 2027/2006
   z dne 19. decembra 2006
   o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 Pogodbe v povezavi s členom 300(2) in prvim pododstavkom člena 300(3),
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Skupnost in Republika Zelenortski otoki sta se pogajali o Sporazumu o partnerstvu v ribiškem sektorju, ki ribičem Skupnosti omogoča možnosti ribolova v vodah, ki so pod suverenostjo Republike Zelenortski otoki, in ga parafirali.
            
         
               (2)
            
            
               V interesu Skupnosti je, da odobri navedeni sporazum.
            
         
               (3)
            
            
               Določiti je treba način razporejanja možnosti ribolova po državah članicah –
            
         SPREJEL NASLEDNJO UREDBO:
   Člen 1
   Sporazum o partnerstvu v ribiškem sektorju med Evropsko skupnostjo in Republiko Zelenortski otoki se odobri v imenu Skupnosti.
   Besedilo Sporazuma je priloženo tej uredbi.
   Člen 2
   Možnosti ribolova, določene v Protokolu k Sporazumu, se med države članice razporedijo na naslednji način:
   
               Ribolovna kategorija
            
            
               Vrsta plovila
            
            
               Država članica
            
            
               Dovoljenja ali kvota
            
         
               Ribolov tunov
            
            
               Plovila za ribolov s površinskimi parangali
            
            
               Španija
            
            
               41
            
         
               Portugalska
            
            
               7
            
         
               Ribolov tunov
            
            
               Zamrzovalna plovila za ribolov tunov s potegalkami
            
            
               Španija
            
            
               12
            
         
               Francija
            
            
               13
            
         
               Ribolov tunov
            
            
               Plovila za ribolov tunov z ribiškimi palicami
            
            
               Španija
            
            
               7
            
         
               Francija
            
            
               4
            
         Če vloge za dovoljenja v teh državah članicah ne izčrpajo vseh možnosti ribolova, določenih v Protokolu, lahko Komisija upošteva vloge za dovoljenja katere koli druge države članice.
   Člen 3
   Države članice, katerih plovila lovijo v skladu s tem sporazumom, morajo Komisijo obvestiti o količinah posameznega staleža, ujetega v ribolovnem območju Zelenortskih otokov, v skladu s podrobnimi pravili, določenimi v Uredbi Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah (2).
   Člen 4
   Predsednik Sveta je pooblaščen za imenovanje oseb, pooblaščenih za podpis Sporazuma, ki je zavezujoč za Skupnost (3).
   Člen 5
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. decembra 2006
      
         
            Za Svet
         
         
            Predsednik
         
         J. KORKEAOJA
         
      
   
   
      (1)  Mnenje z dne 30. novembra 2006 (še ni bilo objavljeno v Uradnem listu).
   
      (2)  UL L 73, 15.3.2001, str. 8.
   
      (3)  Za objavo datuma začetka veljavnosti Sporazuma v Uradnem listu Evropske unije bo poskrbel generalni sekretariat Sveta.
   
      
         SPORAZUM
      
      o partnerstvu v ribiškem sektorju med Evropsko skupnostjo in Republiko Zelenortski otoki
      EVROPSKA SKUPNOST, v nadaljnjem besedilu „Skupnost“,
      na eni strani, in
      Republika Zelenortski otoki, v nadaljnjem besedilu „Zelenortski otoki“,
      na drugi strani,
      v nadaljnjem besedilu „pogodbenici“, STA SE –
      UPOŠTEVAJOČ tesno sodelovanje med Skupnostjo in Zelenortskimi otoki, zlasti v okviru Cotonoujskega sporazuma, ter njuno skupno željo po okrepitvi tega sodelovanja,
      UPOŠTEVAJOČ željo pogodbenic, da s sodelovanjem spodbudita odgovorno izkoriščanje njunih ribolovnih virov,
      UPOŠTEVAJOČ določbe Konvencije Združenih narodov o pomorskem pravu,
      OB PRIZNAVANJU, da Zelenortski otoki uresničujejo svoje pravice suverenosti ali pristojnosti v območju, ki sega do 200 navtičnih milj od temeljnih črt, v skladu s Konvencijo Združenih narodov o pomorskem pravu,
      ODLOČENI, da bosta uporabljali sklepe in priporočila Mednarodne komisije za ohranitev atlantskega tuna, v nadaljnjem besedilu „ICCAT“,
      ZAVEDAJOČ SE pomembnosti načel iz Kodeksa odgovornega ribištva, sprejetega na Konferenci FAO leta 1995,
      ODLOČENI, da zaradi skupnega interesa sodelujeta pri uvedbi odgovornega ribolova, da zagotovita dolgoročno ohranjanje in trajnostno izkoriščanje živih morskih virov,
      V PREPRIČANJU, da mora takšno sodelovanje temeljiti na dopolnilnosti pobud in ukrepov, ki zagotavljajo usklajenost politik in sinergijo naporov, ne glede na to, ali se izvajajo skupaj ali posamično,
      ODLOČENI, da za dosego teh ciljev vzpostavita dialog o sektorski ribiški politiki, ki jo je sprejela vlada Zelenortskih otokov, in določita primerna sredstva, ki bodo zagotavljala, da se bo ta politika učinkovito izvajala in da bodo v proces vključeni gospodarski subjekti in civilna družba,
      V ŽELJI, da določita načine in pogoje, ki bodo urejali ribolovne dejavnosti plovil Skupnosti v vodah Zelenortskih otokov, in tiste, ki bodo zagotovili podporo Skupnosti za uvedbo odgovornega ribolova v teh vodah,
      TRDNO ODLOČENI, da bosta dosegli tesnejše gospodarsko sodelovanje v ribiški industriji in z njo povezanih dejavnostih z ustanovitvijo in razvojem skupnih podjetij, ki bodo vključevala podjetja obeh pogodbenic –
      DOGOVORILI O NASLEDNJEM:
      Člen 1
      Predmet
      Ta sporazum določa načela, predpise in postopke, ki urejajo:
      
                  —
               
               
                  gospodarsko, finančno, tehnično in znanstveno sodelovanje v ribiškem sektorju za spodbujanje odgovornega ribolova v vodah Zelenortskih otokov za zagotovitev ohranjanja in trajnostnega izkoriščanja ribolovnih virov ter za razvoj ribiškega sektorja Zelenortskih otokov;
               
            
                  —
               
               
                  pogoje za dostop ribiških plovil Skupnosti do voda Zelenortskih otokov;
               
            
                  —
               
               
                  sodelovanje v zvezi s podrobnimi pravili za nadzor ribolova v vodah Zelenortskih otokov za zagotovitev skladnosti z zgoraj navedenimi pogoji, učinkovitosti ukrepov za ohranjanje ribolovnih virov in upravljanje z njimi ter preprečevanja nezakonitega, neprijavljenega in zakonsko neurejenega ribolova;
               
            
                  —
               
               
                  partnerstvo med podjetji, katerega cilj je razvoj gospodarskih in z gospodarstvom povezanih dejavnosti v ribiškem sektorju v skupnem interesu.
               
            Člen 2
      Opredelitve
      V tem sporazumu:
      
                  (a)
               
               
                  „organi Zelenortskih otokov“ pomenijo vlado Zelenortskih otokov;
               
            
                  (b)
               
               
                  „organi Skupnosti“ pomenijo Evropsko komisijo;
               
            
                  (c)
               
               
                  „vode Zelenortskih otokov“ pomenijo vode, ki so na področju ribištva pod suverenostjo ali v pristojnosti Zelenortskih otokov;
               
            
                  (d)
               
               
                  „ribiško plovilo“ pomeni plovilo, opremljeno za gospodarsko izkoriščanje živih vodnih virov;
               
            
                  (e)
               
               
                  „plovilo Skupnosti“ pomeni ribiško plovilo, ki pluje pod zastavo države članice Skupnosti in je registrirano v Skupnosti;
               
            
                  (f)
               
               
                  „skupno podjetje“ pomeni gospodarsko družbo, ki jo na Zelenortskih otokih ustanovijo lastniki plovil ali nacionalna podjetja iz pogodbenic za opravljanje ribolovnih dejavnosti ali z njimi povezanih dejavnosti;
               
            
                  (g)
               
               
                  „skupni odbor“ pomeni odbor, sestavljen iz predstavnikov Skupnosti in Zelenortskih otokov, katerih naloge so opisane v členu 9 tega sporazuma;
               
            
                  (h)
               
               
                  „pretovarjanje“ pomeni prenos dela ali celotnega ulova ribiškega plovila na drugo ribiško plovilo v pristanišču ali na morju;
               
            
                  (i)
               
               
                  „lastnik plovila“ pomeni vsako osebo, ki je zakonsko odgovorna za ribiško plovilo ter ga upravlja in nadzoruje;
               
            
                  (j)
               
               
                  „mornarji AKP“ pomenijo vsakega mornarja, ki je državljan neevropske države, podpisnice Cotonoujskega sporazuma. V tem pogledu je mornar Zelenortskih otokov mornar AKP.
               
            Člen 3
      Načela in cilji, na katerih temelji izvajanje tega sporazuma
      1.   Pogodbenici se obvezujeta, da bosta spodbujali odgovoren ribolov v vodah Zelenortskih otokov po načelih, opredeljenih v Kodeksu odgovornega ribištva FAO, in načelu nediskriminacije med različnimi ribiškimi flotami v teh vodah.
      2.   Pogodbenici sodelujeta, da bi zagotovili spremljanje rezultatov izvajanja sektorske ribiške politike, ki jo je sprejela vlada Zelenortskih otokov, in vzpostavita politični dialog o potrebnih reformah. Pogodbenici se posvetujeta, da bi sprejeli morebitne ukrepe na tem področju.
      3.   Pogodbenici sodelujeta tudi pri izvajanju vrednotenj ukrepov, programov in dejavnosti, ki jih izvajata na podlagi določb tega sporazuma. Rezultate vrednotenj analizira skupni odbor iz člena 9.
      4.   Pogodbenici se obvezujeta zagotoviti, da bosta ta sporazum izvajali v skladu z načeli dobrega gospodarskega in družbenega upravljanja, pri čemer bosta upoštevali stanje ribolovnih virov.
      5.   Zaposlovanje mornarjev Zelenortskih otokov in/ali mornarjev AKP na plovilih Skupnosti ureja Deklaracija Mednarodne organizacije dela (ILO) o temeljnih načelih in pravicah iz dela, ki se v celoti uporablja pri ustreznih pogodbah in splošnih pogojih zaposlovanja. To zadeva zlasti svobodo združevanja in dejansko priznanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica.
      Člen 4
      Sodelovanje na področju znanosti
      1.   V obdobju, ki ga zajema ta sporazum, si Skupnost in Zelenortski otoki prizadevajo spremljati razvoj stanja virov v ribolovnem območju Zelenortskih otokov.
      2.   Na podlagi priporočil in resolucij, sprejetih v okviru Mednarodne komisije za ohranitev atlantskega tuna (ICCAT) ter najboljših razpoložljivih znanstvenih mnenj se pogodbenici medsebojno posvetujeta v okviru skupnega odbora iz člena 9 ali po potrebi v okviru znanstvenega srečanja. Zelenortski otoki lahko sporazumno s Skupnostjo sprejmejo ukrepe za trajnostno upravljanje ribolovnih virov.
      3.   Pogodbenici se obvezujeta, da se bosta medsebojno posvetovali, neposredno ali v okviru pristojnih mednarodnih organizacij, da zagotovita upravljanje in ohranjanje živih virov v Atlantiku ter sodelujeta v ustreznih znanstvenih raziskavah.
      Člen 5
      Dostop plovil Skupnosti do ribolovnih virov v vodah Zelenortskih otokov
      1.   Zelenortski otoki se obvezujejo, da bodo plovilom Skupnosti omogočili izvajanje ribolovnih dejavnosti v svojem ribolovnem območju v skladu s tem sporazumom, vključno s Protokolom in Prilogo.
      2.   Za ribolovne dejavnosti, ki jih ureja ta sporazum, veljajo zakoni in predpisi Zelenortskih otokov. Organi Zelenortskih otokov obvestijo Skupnost o vseh spremembah navedene zakonodaje in katere koli druge zakonodaje, ki bi lahko vplivala na zakonodajo o ribolovu.
      3.   Zelenortski otoki so odgovorni za učinkovito izvajanje določb za nadzor ribolova, ki so določene v Protokolu. Plovila Skupnosti sodelujejo z organi Zelenortskih otokov, pristojnimi za izvajanje tega nadzora.
      4.   Skupnost sprejme vse ustrezne določbe za zagotovitev, da so njena plovila v skladu z določbami tega sporazuma in zakonodajo, ki ureja ribolov v zadevnih vodah v pristojnosti Zelenortskih otokov.
      Člen 6
      Dovoljenja
      1.   Plovila Skupnosti lahko ribolovne dejavnosti v ribolovnem območju Zelenortskih otokov izvajajo samo, če imajo dovoljenje za ribolov, ki je bilo izdano v skladu s tem sporazumom.
      2.   Postopek, ki omogoča, da lahko plovilo pridobi dovoljenje za ribolov, veljavne takse in način plačila za lastnika plovila so določeni v Prilogi k Protokolu.
      Člen 7
      Finančni prispevek
      1.   Skupnost dodeli Zelenortskim otokom finančni prispevek v skladu s pogoji, določenimi v Protokolu in Prilogi. Ta enkratni prispevek se izračuna na podlagi dveh elementov, ki sta povezana:
      
                  (a)
               
               
                  z dostopom plovil Skupnosti do ribolovnega območja Zelenortskih otokov in
               
            
                  (b)
               
               
                  s finančno podporo Skupnosti za spodbujanje odgovornega ribolova in trajnostnega izkoriščanja ribolovnih virov v vodah Zelenortskih otokov.
               
            2.   Del finančnega prispevka iz zgornjega odstavka se določi in upravlja glede na cilje, ki jih pogodbenici opredelita sporazumno in v skladu z določbami Protokola ter ki jih je treba doseči v okviru sektorske ribiške politike Zelenortskih otokov, in glede na letni ter večletni program njenega izvajanja.
      3.   Finančni prispevek Skupnosti se izplača vsako leto v skladu s podrobnimi pravili, določenimi v Protokolu, ter ob upoštevanju določb tega sporazuma in Protokola o morebitni spremembi njegovega zneska zaradi:
      
                  (a)
               
               
                  neobičajnih dogodkov, razen naravnih pojavov, ki bi preprečili opravljanje ribolovnih dejavnosti v vodah Zelenortskih otokov;
               
            
                  (b)
               
               
                  sporazumnega zmanjšanja možnosti ribolova za plovila Skupnosti z namenom upravljanja z zadevnimi staleži, če je to potrebno za ohranjanje in trajnostno izkoriščanje virov na podlagi najboljšega razpoložljivega znanstvenega mnenja;
               
            
                  (c)
               
               
                  sporazumnega povečanja možnosti ribolova za plovila Skupnosti, če najboljše razpoložljivo znanstveno mnenje potrdi, da stanje virov to dopušča;
               
            
                  (d)
               
               
                  ponovne presoje pogojev finančne podpore Skupnosti za izvajanje sektorske ribiške politike na Zelenortskih otokih, če to upravičujejo rezultati letnega in večletnega programa, ki jih upoštevata pogodbenici;
               
            
                  (e)
               
               
                  odpovedi tega sporazuma v skladu s členom 12;
               
            
                  (f)
               
               
                  začasne prekinitve izvajanja tega sporazuma v skladu s členom 13.
               
            Člen 8
      Spodbujanje sodelovanja med gospodarskimi subjekti in civilno družbo
      1.   Pogodbenici spodbujata gospodarsko, znanstveno in tehnično sodelovanje v ribiškem sektorju in z njim povezanih sektorjih. Med seboj se posvetujeta, da bi uskladili različne ukrepe, ki se lahko sprejmejo v ta namen.
      2.   Pogodbenici spodbujata izmenjavo informacij o ribolovnih tehnikah in orodju, načinih konzerviranja ter industrijski predelavi ribiških proizvodov.
      3.   Pogodbenici si prizadevata ustvariti ugodne pogoje za krepitev odnosov med njunimi podjetji na tehničnem, gospodarskem in trgovskem področju s spodbujanjem vzpostavitve okolja, naklonjenega razvijanju poslovanja in naložb.
      4.   Pogodbenici se obvezujeta, da bosta izvajali akcijski načrt med upravljavci z Zelenortskih otokov in iz Skupnosti za vzpostavitev lokalnih iztovarjanj plovil Skupnosti.
      5.   Pogodbenici spodbujata zlasti ustanavljanje skupnih podjetij, ki so v obojestranskem interesu, ob sistematičnem upoštevanju veljavne zakonodaje Zelenortskih otokov in zakonodaje Skupnosti.
      Člen 9
      Skupni odbor
      1.   Ustanovi se skupni odbor, ki je odgovoren za spremljanje izvajanja tega sporazuma. Skupni odbor opravlja naslednje naloge:
      
                  (a)
               
               
                  spremlja izpolnjevanje, razlago in izvajanje Sporazuma ter zlasti določanje letnega in večletnega programa iz člena 7(2) ter ocenjevanje njegovega izvajanja;
               
            
                  (b)
               
               
                  zagotavlja potrebne povezave za zadeve skupnega interesa, povezane z ribolovom;
               
            
                  (c)
               
               
                  deluje kot forum za mirno reševanje sporov, ki lahko nastanejo zaradi razlage ali izvajanja Sporazuma;
               
            
                  (d)
               
               
                  kjer je potrebno, ponovno ovrednoti stopnjo možnosti ribolova in, posledično, finančnega prispevka;
               
            
                  (e)
               
               
                  katero koli drugo nalogo, ki jo pogodbenici sporazumno določita.
               
            2.   Skupni odbor se sestane vsaj enkrat letno, izmenično na Zelenortskih otokih in v Skupnosti, predseduje pa mu pogodbenica, ki je gostiteljica zasedanja. Na zahtevo ene od pogodbenic se lahko skliče tudi izredno zasedanje.
      Člen 10
      Geografsko območje, na katerem se uporablja Sporazum
      Ta sporazum se na eni strani uporablja na ozemljih, na katerih se uporablja Pogodba o ustanovitvi Evropske skupnosti, pod pogoji, določenimi v navedeni pogodbi, in na ozemlju Zelenortskih otokov na drugi strani.
      Člen 11
      Trajanje
      Ta sporazum se uporablja za obdobje petih let od datuma začetka veljavnosti in se podaljša za dodatna obdobja petih let, razen če se Sporazum odpove v skladu s členom 12.
      Člen 12
      Odpoved
      1.   Ta sporazum lahko vsaka izmed pogodbenic odpove v primeru neobičajnih dogodkov, kot so zmanjšanje zadevnega staleža, ugotovljeno znižanje ravni izkoriščanja ribolovnih možnosti plovil Skupnosti ali neupoštevanje obvez, ki sta jih pogodbenici sprejeli glede preprečevanja nezakonitega, neprijavljenega in zakonsko neurejenega ribolova.
      2.   Zadevna pogodbenica pisno obvesti drugo pogodbenico o svoji nameri, da odpove Sporazum, vsaj šest mesecev pred dnevom izteka začetnega obdobja ali vsakega dodatnega obdobja.
      3.   Pogodbenici v primeru pošiljanja obvestila iz prejšnjega odstavka skličeta posvetovanja.
      4.   Plačilo finančnega prispevka iz člena 7 za leto, v katerem pride do odpovedi, se zmanjša sorazmerno in po načelu časovne porazdelitve.
      Člen 13
      Začasna prekinitev
      1.   Izvajanje tega sporazuma se lahko začasno prekine na pobudo ene izmed pogodbenic v primeru velikega nesoglasja glede uporabe določb tega sporazuma. Pri taki prekinitvi mora zadevna pogodbenica poslati uradno obvestilo o svoji nameri v pisni obliki vsaj tri mesece, preden prekinitev začne veljati. Po prejemu tega uradnega obvestila pogodbenici skličeta posvetovanja za mirno rešitev nesoglasij.
      2.   Plačilo finančnega prispevka iz člena 7 se zmanjša sorazmerno in po načelu časovne porazdelitve v skladu trajanjem prekinitve.
      Člen 14
      Protokol in Priloga
      Protokol in Priloga sta sestavni del tega sporazuma.
      Člen 15
      Veljavne določbe nacionalne zakonodaje
      Dejavnosti ribiških plovil Skupnosti, ki delujejo v vodah Zelenortskih otokov, ureja zakonodaja Zelenortskih otokov, razen če ni drugače določeno s Sporazumom, tem protokolom s Prilogo in njenimi dodatki.
      Člen 16
      Razveljavitev
      Ta sporazum z dnem začetka veljavnosti razveljavi in nadomesti Sporazum med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, ki je začel veljati 24. julija 1990.
      Člen 17
      Začetek veljavnosti
      Ta sporazum, sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno, začne veljati na dan, ko pogodbenici druga drugo obvestita, da so bili postopki, potrebni v ta namen, zaključeni.
      
         
            PROTOKOL
         
         o možnostih ribolova in finančnem prispevku, predvidenih s sporazumom o partnerstvu med Evropsko skupnostjo in Republiko Zelenortski otoki o ribolovu v obalnih vodah Zelenortskih otokov, za obdobje od 1. septembra 2006 do 31. avgusta 2011
         Člen 1
         Obdobje uporabe in možnosti ribolova
         1.   Za obdobje petih let od 1. septembra 2006 so možnosti ribolova, odobrene na podlagi člena 5 Sporazuma, naslednje:
         Izrazito selivske vrste (vrste, navedene v Prilogi 1 h Konvenciji Združenih narodov iz leta 1982)
         
                     —
                  
                  
                     zamrzovalna plovila za ribolov tunov s potegalkami: 25 plovil,
                  
               
                     —
                  
                  
                     plovila za ribolov tunov z ribiškimi palicami: 11 plovil,
                  
               
                     —
                  
                  
                     plovila za ribolov s površinskimi parangali: 48 plovil.
                  
               2.   Odstavek 1 se uporablja ob upoštevanju členov 4 in 5 tega protokola.
         3.   Plovila, ki plujejo pod zastavo države članice Evropske skupnosti, lahko ribolovne dejavnosti v ribolovnem območju Zelenortskih otokov izvajajo le, če imajo dovoljenje za ribolov, izdano na podlagi tega protokola, in na načine, opisane v Prilogi k temu protokolu.
         Člen 2
         Finančni prispevek – Načini plačevanja
         1.   Finančni prispevek iz člena 7 Sporazuma je sestavljen na eni strani iz letnega zneska v višini 325 000 EUR, ki ustreza referenčni tonaži 5 000 ton na leto, za obdobje iz člena 1 in na drugi strani iz posebnega zneska 60 000 EUR na leto, namenjenega podpori in izvajanju pobud, sprejetih v okviru sektorske ribiške politike Zelenortskih otokov. Ta posebni znesek je sestavni del enkratnega finančnega prispevka iz člena 7 Sporazuma.
         2.   Odstavek 1 se uporablja ob upoštevanju členov 4, 5 in 7 tega protokola.
         3.   V obdobju uporabe tega protokola Skupnost letno plačuje vsoto zneskov iz odstavka 1, tj. 385 000 EUR.
         4.   Če skupni ulov plovil Skupnosti v vodah Zelenortskih otokov presega 5 000 ton letno, se znesek 325 000 EUR finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plača Skupnost, ne sme presegati dvakratnega zneska iz odstavka 1 (650 000 EUR). Če količine ulova plovil Skupnosti presegajo količine, enakovredne dvakratnemu skupnemu letnemu znesku, se znesek za presežek plača naslednje leto.
         5.   Finančni prispevek iz odstavka 1 se plača najpozneje 30. novembra 2006 za prvo leto in najpozneje 30. junija 2007, 2008, 2009 in 2010 za naslednja leta.
         6.   Ob upoštevanju člena 6 je uporaba tega prispevka v polni pristojnosti organov Zelenortskih otokov.
         7.   Finančni prispevek se plača na enkratni račun državne zakladnice, odprt pri finančni ustanovi, ki jo določijo organi Zelenortskih otokov.
         Člen 3
         Sodelovanje na področju odgovornega ribolova – Znanstveno srečanje
         1.   Pogodbenici se obvezujeta, da bosta spodbujali odgovoren ribolov v vodah Zelenortskih otokov po načelih Kodeksa odgovornega ribištva FAO in načelu nediskriminacije med različnimi ribiškimi flotami v teh vodah.
         2.   V obdobju veljavnosti tega protokola si Skupnost in organi Zelenortskih otokov prizadevajo spremljati razvoj stanja virov v ribolovnem območju Zelenortskih otokov.
         3.   V skladu s členom 4 Sporazuma se pogodbenici na podlagi priporočil in resolucij, sprejetih v okviru Mednarodne komisije za ohranitev atlantskega tuna (ICCAT) ter najboljših razpoložljivih znanstvenih mnenj medsebojno posvetujeta v okviru skupnega odbora iz člena 9 Sporazuma, po potrebi po znanstvenem srečanju. Zelenortski otoki lahko sporazumno s Skupnostjo sprejmejo ukrepe za trajnostno upravljanje ribolovnih virov, ki zadevajo dejavnosti plovil Skupnosti.
         Člen 4
         Sporazumna prerazporeditev možnosti ribolova
         1.   Možnosti ribolova iz člena 1 se lahko sporazumno povečajo, če na podlagi ugotovitev znanstvenega srečanja iz člena 3(3) to povečanje ne škoduje trajnostnemu upravljanju virov Zelenortskih otokov. V tem primeru se finančni prispevek iz člena 2(1) poveča sorazmerno in po načelu časovne porazdelitve. Vendar skupni znesek finančnega prispevka, ki ga plača Evropska skupnost, ne sme presegati dvakratnega zneska, navedenega v členu 2(1). Če količine ulova plovil Skupnosti presegajo dvakratne količine, enakovredne prilagojenemu skupnemu letnemu znesku, se znesek za presežek plača naslednje leto.
         2.   Če pa se pogodbenici dogovorita o zmanjšanju možnosti ribolova iz člena 1, se finančni prispevek zmanjša sorazmerno in po načelu časovne porazdelitve.
         3.   Pogodbenici lahko sporazumno prerazporedita možnosti ribolova med različne vrste plovil, pod pogojem, da so vse spremembe skladne s priporočili znanstvenega srečanja iz člena 3 glede upravljanja staležev, ki bi jih takšna prerazporeditev lahko prizadela. Pogodbenici se sporazumeta o ustrezni prilagoditvi finančnega prispevka, če je to upravičeno zaradi prerazporeditve možnosti ribolova.
         Člen 5
         Nove možnosti ribolova
         1.   Če ribiška plovila Skupnosti izrazijo zanimanje za ribolovne dejavnosti, ki jih člen 1 ne zajema, se pogodbenici posvetujeta, še preden organi Zelenortskih otokov izdajo kakršno koli dovoljenje. Če je to primerno, se pogodbenici sporazumeta o pogojih za nove možnosti ribolova in po potrebi spremenita ta protokol in njegovo Prilogo.
         2.   Pogodbenici spodbujata poskusni ribolov, zlasti v zvezi z globokomorskimi vrstami, prisotnimi v vodah Zelenortskih otokov. V ta namen in na zahtevo ene od pogodbenic se medsebojno posvetujeta in za vsak primer posebej določita vrste, pogoje in druge ustrezne parametre.
         Pogodbenici izvajata poskusni ribolov v skladu s parametri, ki jih z upravnim dogovorom določita obe pogodbenici, če je to ustrezno. Dovoljenja za poskusni ribolov se dodelijo za največ šestmesečno obdobje.
         Če pogodbenici menita, da imajo poskusne ribolovne dejavnosti pozitivne rezultate, lahko vlada Zelenortskih otokov floti Skupnosti dodeli možnosti ribolova za nove vrste do prenehanja veljavnosti tega protokola. Finančni prispevek iz člena 2(1) Protokola se posledično poveča.
         Člen 6
         Začasna ustavitev in revizija plačila finančnega prispevka zaradi višje sile
         1.   Če bi neobičajne okoliščine, ki niso naravni pojavi, preprečile ribolovne dejavnosti v izključni ekonomski coni Zelenortskih otokov, lahko Evropska skupnost po predhodnem posvetovanju med pogodbenicama v dveh mesecih po zahtevi ene od pogodbenic začasno ustavi plačevanje finančnega prispevka iz člena 2(1), pod pogojem, da je Evropska skupnost v celoti poravnala vse zneske, plačljive do dneva začasne ustavitve plačevanja.
         2.   Finančni prispevek se začne ponovno plačevati, takoj ko pogodbenici po posvetovanju sporazumno ugotovita, da je stanje, ki preprečuje opravljanje ribolovnih dejavnosti, odpravljeno in/ali da razmere omogočajo normalno opravljanje ribolovnih dejavnosti.
         3.   Veljavnost dovoljenj, dodeljenih plovilom Skupnosti v skladu s členom 6 Sporazuma, se podaljša za enako dolgo obdobje, kot je trajala začasna ustavitev ribolovnih dejavnosti.
         Člen 7
         Spodbujanje odgovornega ribolova v vodah Zelenortskih otokov
         1.   Osemdeset odstotkov (80 %) skupnega zneska finančnega prispevka iz člena 2 se letno nameni za podporo in izvajanje pobud za pospeševanje trajnostnega in odgovornega ribolova, sprejetih v okviru sektorske ribiške politike, ki jo je opredelila vlada Zelenortskih otokov.
         Zelenortski otoki ustrezni znesek upravljajo v skladu s cilji, ki jih pogodbenici sporazumno opredelita, ter letnimi in večletnimi programi za njihovo uresničitev.
         2.   Za namene odstavka 1 se z začetkom veljavnosti Protokola in najpozneje tri mesece po začetku njegove veljavnosti Skupnost in Zelenortski otoki v okviru skupnega odbora iz člena 9 Sporazuma dogovorijo o večletnem sektorskem programu in podrobnih pravilih za izvajanje, ki zajemajo zlasti:
         
                     (a)
                  
                  
                     letne in večletne smernice za uporabo deleža finančnega prispevka iz odstavka 1 zgoraj in njegovih posebnih zneskov za pobude, ki se bodo izvajale leta 2007;
                  
               
                     (b)
                  
                  
                     letne in večletne cilje, ki jih je treba doseči, da bi sčasoma uresničili spodbujanje trajnostnega in odgovornega ribolova, ob upoštevanju prednostnih nalog, ki jih Zelenortski otoki določijo v svoji nacionalni ribiški politiki ali drugih politikah, ki so povezane s spodbujanjem odgovornega in trajnostnega ribolova ali nanj vplivajo;
                  
               
                     (c)
                  
                  
                     merila in postopke za vrednotenje vsakoletnih rezultatov.
                  
               3.   Vse predlagane spremembe večletnega sektorskega programa ali uporabe posebnih zneskov za pobude, ki se bodo izvajale leta 2007, morata odobriti obe pogodbenici v okviru skupnega odbora.
         4.   Zelenortski otoki vsako leto dodelijo delež finančnega prispevka iz odstavka 1 za izvajanje večletnega programa. V prvem letu veljavnosti Protokola je treba Skupnost o tej dodelitvi obvestiti ob odobritvi večletnega sektorskega programa v okviru skupnega odbora. V vsakem naslednjem letu Zelenortski otoki obvestijo Skupnost o tej dodelitvi najpozneje do 1. maja preteklega leta.
         5.   Če to upravičuje letno vrednotenje doseženega napredka pri izvajanju večletnega sektorskega programa, lahko Evropska skupnost zahteva prilagoditev finančnega prispevka iz člena 2(1) tega protokola, da dejanski znesek finančnih sredstev, namenjenih izvajanju programa, uskladi z njegovimi rezultati.
         Člen 8
         Spori – Začasna prekinitev uporabe Protokola
         1.   Vsak spor med pogodbenicama v zvezi z razlago določb tega protokola in njegovo uporabo se rešuje s posvetovanjem pogodbenic v okviru skupnega odbora iz člena 9 Sporazuma, po potrebi na izrednem zasedanju.
         2.   Brez poseganja v člen 9 se uporaba Protokola lahko začasno prekine na pobudo ene izmed pogodbenic, če je spor med pogodbenicama resen in če s posvetovanjem v okviru skupnega odbora iz odstavka 1 ni dosežena sporazumna rešitev spora.
         3.   Zadevna pogodbenica mora v primeru začasne prekinitve uporabe Protokola poslati uradno obvestilo o svoji nameri v pisni obliki vsaj tri mesece, preden začasna prekinitev začne veljati.
         4.   V primeru začasne prekinitve pogodbenici nadaljujeta s posvetovanjem in poskušata doseči sporazumno rešitev spora. Če spor sporazumno rešita, se Protokol znova začne uporabljati in znesek finančnega prispevka se zniža sorazmerno in po načelu časovne porazdelitve glede na dolžino obdobja, v katerem je bila uporaba Protokola začasno prekinjena.
         Člen 9
         Začasna prekinitev uporabe Protokola zaradi neplačevanja
         Ob upoštevanju člena 6, če Skupnost ne opravi plačil iz člena 2, se lahko uporaba Protokola začasno prekine pod naslednjimi pogoji:
         
                     (a)
                  
                  
                     Pristojni organi Zelenortskih otokov obvestijo Evropsko komisijo o neplačevanju. Evropska komisija opravi ustrezna preverjanja in, če je potrebno, poravna obveznost najpozneje v 60 delovnih dneh od prejema obvestila o neplačevanju.
                  
               
                     (b)
                  
                  
                     Če plačila niso bila izvedena in če niso navedeni upravičeni razlogi za neplačevanje v rokih iz člena 2(5) tega protokola, imajo pristojni organi Zelenortskih otokov pravico začasno prekiniti uporabo Protokola. O tem nemudoma obvestijo Evropsko komisijo.
                  
               
                     (c)
                  
                  
                     Protokol se ponovno začne uporabljati, takoj ko je zadevno plačilo opravljeno.
                  
               Člen 10
         Veljavne določbe nacionalne zakonodaje
         Dejavnosti ribiških plovil Skupnosti, ki delujejo v vodah Zelenortskih otokov v okviru tega protokola, ureja veljavna zakonodaja Zelenortskih otokov, razen če ni drugače določeno s Sporazumom, tem protokolom s Prilogo in njenimi dodatki.
         Člen 11
         Klavzula o pregledu
         Pogodbenici lahko ponovno preučita določbe tega protokola, Priloge in dodatkov ter jih v času njihove veljavnosti spremenita, če je to potrebno.
         Člen 12
         Razveljavitev
         Priloga k Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov se razveljavi in nadomesti s Prilogo k temu protokolu.
         Člen 13
         Začetek veljavnosti
         1.   Ta protokol in njegova Priloga začneta veljati na dan, ko se pogodbenici medsebojno obvestita, da so bili postopki, potrebni v ta namen, zaključeni.
         2.   Uporabljata se od 1. septembra 2006.
         
            PRILOGA
            POGOJI ZA IZVAJANJE RIBOLOVA S PLOVILI SKUPNOSTI V RIBOLOVNEM OBMOČJU ZELENORTSKIH OTOKOV
            POGLAVJE I
            VLOGE ZA DOVOLJENJA IN IZDAJANJE DOVOLJENJ
            Oddelek 1
            Izdajanje dovoljenj
            
                        1.
                     
                     
                        Samo plovila, ki izpolnjujejo pogoje, lahko dobijo dovoljenje za ribolov v ribolovnem območju Zelenortskih otokov na podlagi Protokola o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, za obdobje od 1. septembra 2006 do 31. avgusta 2011.
                     
                  
                        2.
                     
                     
                        Plovilo izpolnjuje pogoje, če njegovemu lastniku, poveljniku in plovilu samemu ni treba prepovedati ribolovnih dejavnosti na Zelenortskih otokih. Imeti morajo urejene odnose z upravo Zelenortskih otokov, tako da so izpolnjene vse predhodne obveznosti, ki izhajajo iz njihovih ribolovnih dejavnosti na Zelenortskih otokih v skladu s sporazumi o ribolovu, sklenjenimi s Skupnostjo.
                     
                  
                        3.
                     
                     
                        Vsako plovilo Skupnosti, ki zaprosi za dovoljenje za ribolov, ima lahko zastopnika s stalnim bivališčem na Zelenortskih otokih. Ime in naslov zastopnika se navedeta v vlogi za dovoljenje. Vendar pa mora imeti zastopnika s stalnim bivališčem na Zelenortskih otokih vsako plovilo, ki zaprosi za dovoljenje za ribolov in ki predvideva iztovarjanje ali pretovarjanje v pristanišču Zelenortskih otokov.
                     
                  
                        4.
                     
                     
                        Pristojni organi Skupnosti predložijo ministrstvu Zelenortskih otokov, pristojnemu za ribištvo, vlogo za vsako plovilo, ki želi izvajati ribolov na podlagi Sporazuma, vsaj 15 dni pred datumom zahtevanega začetka veljavnosti.
                     
                  
                        5.
                     
                     
                        Vloge se predložijo ministrstvu, pristojnemu za ribištvo, na obrazcu, pripravljenem na podlagi vzorca iz Dodatka 1.
                     
                  
                        6.
                     
                     
                        Vsem vlogam za dovoljenja morajo biti priloženi naslednji dokumenti:
                        
                                    —
                                 
                                 
                                    dokazilo o plačilu pristojbine za obdobje veljavnosti dovoljenja,
                                 
                              
                                    —
                                 
                                 
                                    pri vsaki prvi vlogi na podlagi tega protokola, barvna fotografija, ki prikazuje profil plovila v trenutnem stanju. Najmanjša velikost te fotografije je 15 cm × 10 cm,
                                 
                              
                                    —
                                 
                                 
                                    vsi drugi dokumenti ali potrdila, ki se zahtevajo na podlagi posebnih določb, ki se uporabljajo za vrsto plovila po tem protokolu.
                                 
                              
                  
                        7.
                     
                     
                        Pristojbina se plača na račun, ki ga določijo organi Zelenortskih otokov v skladu s členom 2(6) Protokola.
                     
                  
                        8.
                     
                     
                        Pristojbine vključujejo vse nacionalne in lokalne dajatve. Vendar pa pristaniške dajatve, dajatve za pretovarjanje in stroški za opravljene storitve niso vključeni v plačilo teh pristojbin.
                     
                  
                        9.
                     
                     
                        Dovoljenja za vsa plovila se lastnikom plovil ali njihovim zastopnikom izdajo prek Delegacije Komisije Evropskih skupnosti na Zelenortskih otokih v 15 dneh od datuma, ko ministrstvo Zelenortskih otokov, pristojno za ribištvo, prejme vse dokumente iz točke 6 zgoraj.
                     
                  
                        10.
                     
                     
                        Če je dovoljenje podpisano v času, ko so uradi Delegacije Evropske komisije zaprti, se to po potrebi lahko pošlje neposredno zastopniku plovila, en izvod pa Delegaciji.
                     
                  
                        11.
                     
                     
                        Dovoljenja se izdajo za določeno plovilo in niso prenosljiva.
                     
                  
                        12.
                     
                     
                        Kljub temu se na zahtevo Evropske skupnosti in če se dokaže višja sila, dovoljenje za plovilo nadomesti z novim dovoljenjem za drugo plovilo iste kategorije, kot je prvo plovilo, brez plačila dodatnih pristojbin. V tem primeru se pri izračunu ravni ulova za določitev morebitnega dodatnega plačila upošteva vsota celotnega ulova obeh plovil.
                     
                  
                        13.
                     
                     
                        Lastnik prvega plovila ali njegov zastopnik vrne preklicano dovoljenje ministrstvu Zelenortskih otokov, pristojnemu za ribištvo, prek Delegacije Evropske Komisije.
                     
                  
                        14.
                     
                     
                        Novo dovoljenje začne veljati na dan, ko lastnik plovila vrne preklicano dovoljenje ministrstvu Zelenortskih otokov, pristojnemu za ribištvo. O prenosu dovoljenja se obvesti Delegacija Evropske komisije na Zelenortskih otokih.
                     
                  
                        15.
                     
                     
                        Dovoljenje mora biti ves čas na krovu. Vendar pa se ob prejemu obvestila o plačilu predplačila, ki ga organom Zelenortskih otokov pošlje Evropska komisija, plovilo vpiše na seznam plovil z dovoljenjem za ribolov, ki se pošlje organom Zelenortskih otokov, pristojnim za nadzor ribolova. Izvod navedenega seznama je mogoče dobiti po telefaksu, preden prispe samo dovoljenje; ta izvod se hrani na krovu.
                     
                  Oddelek 2
            Pogoji za izdajo dovoljenja – pristojbine in predplačila
            
                        1.
                     
                     
                        Dovoljenja veljajo eno leto in so obnovljiva.
                     
                  
                        2.
                     
                     
                        Pristojbina znaša 35 EUR na tono ulova v ribolovnem območju Zelenortskih otokov za plovila za ribolov tunov s potegalkami in plovila za ribolov s površinskimi parangali ter 25 EUR za tono ulova v ribolovnem območju Zelenortskih otokov za plovila za ribolov tunov z ribiškimi palicami.
                     
                  
                        3.
                     
                     
                        Dovoljenja se izdajo po plačilu naslednjih pavšalnih zneskov pristojnim nacionalnim organom:
                        
                                    —
                                 
                                 
                                    3 950 EUR za plovilo za ribolov tunov s potegalkami (od katerih je 100 EUR namenjenih financiranju programa opazovalcev), kar ustreza pristojbinam za 110 ton ulova izrazito selivskih vrst in povezanih vrst na leto;
                                 
                              
                                    —
                                 
                                 
                                    2 900 EUR za plovilo za ribolov s površinskimi parangali (od katerih je 100 EUR namenjenih financiranju programa opazovalcev), kar ustreza pristojbinam za 80 ton ulova izrazito selivskih vrst in povezanih vrst na leto;
                                 
                              
                                    —
                                 
                                 
                                    500 EUR za plovilo za ribolov tunov z ribiškimi palicami (od katerih je 100 EUR namenjenih financiranju programa opazovalcev), kar ustreza pristojbinam za 16 ton ulova izrazito selivskih vrst in povezanih vrst na leto.
                                 
                              
                  
                        4.
                     
                     
                        Komisija Evropskih skupnosti najpozneje do 31. julija naslednjega leta sestavi končni obračun pristojbin, ki se plačajo za zadevno leto, na podlagi poročil o ulovu, ki jih predloži vsak lastnik ladje in ki jih potrdijo znanstveni inštituti, odgovorni za preverjanje podatkov o ulovu v državah članicah, kot so IRD (Institut de Recherche pour le Développement), IEO (Instituto Español de Oceanografía) in IPIMAR (Instituto de Investigação das Pescas e do Mar) ter INDP (l'Instituto Nacional de Desenvolvimento das Pescas na Zelenortskih otokih), prek Delegacije Evropske komisije.
                     
                  
                        5.
                     
                     
                        Ta obračun se istočasno pošlje ministrstvu Zelenortskih otokov, pristojnemu za ribištvo, in lastnikom plovil v preveritev in odobritev. Organi Zelenortskih otokov lahko na podlagi utemeljenih razlogov in v roku 30 dni od datuma prejema obračuna tega spodbijajo. V primeru nesoglasja se obračun predloži skupnemu odboru. Če v določenem roku ni vložen noben ugovor, se obračun sprejme.
                     
                  
                        6.
                     
                     
                        Lastniki plovil opravijo morebitna dodatna plačila pristojnim nacionalnim organom Zelenortskih otokov najpozneje do 30. septembra naslednjega leta na račun iz odstavka 7 oddelka 1 tega poglavja.
                     
                  
                        7.
                     
                     
                        Če je znesek končnega obračuna nižji od predplačila iz točke 3 tega oddelka, se lastniku plovila nastala razlika ne povrne.
                     
                  POGLAVJE II
            RIBOLOVNA OBMOČJA
            
                        1.
                     
                     
                        Plovila Skupnosti lahko opravljajo svoje ribolovne dejavnosti v naslednjih območjih:
                        
                                    —
                                 
                                 
                                    več kot 12 morskih milj od temeljnih črt.
                                 
                              
                  POGLAVJE III
            SISTEM POROČANJA O ULOVU
            
                        1.
                     
                     
                        Za namene te priloge se trajanje ribolovnega potovanja plovila Skupnosti opredeli kot:
                        
                                    —
                                 
                                 
                                    obdobje, ki preteče med vstopom v ribolovno območje Zelenortskih otokov in izstopom iz njega; ali
                                 
                              
                                    —
                                 
                                 
                                    obdobje, ki preteče med vstopom v ribolovno območje Zelenortskih otokov in pretovarjanjem; ali
                                 
                              
                                    —
                                 
                                 
                                    obdobje, ki preteče med vstopom v ribolovno območje Zelenortskih otokov in iztovarjanjem na Zelenortskih otokih.
                                 
                              
                  
                        2.
                     
                     
                        Vsa plovila z dovoljenjem za ribolov v vodah Zelenortskih otokov na podlagi Sporazuma morajo o svojem ulovu obvestiti ministrstvo Zelenortskih otokov, pristojno za ribištvo, da bi lahko ti organi preverili ulovljene količine, ki jih potrdijo pristojni znanstveni inštituti v skladu s postopkom iz točke 4 oddelka 2 poglavja I te priloge. Načini obveščanja o ulovu so naslednji:
                        
                                    2.1
                                 
                                 
                                    V letnem obdobju veljavnosti dovoljenja v smislu odstavka 1 oddelka 2 poglavja I te priloge poročila vsebujejo ulove, ki jih opravi plovilo med vsakim ribolovnim potovanjem. Izvirniki poročil se na fizičnem nosilcu pošljejo ministrstvu Zelenortskih otokov, pristojnemu za ribištvo, v 30 dneh po koncu zadnjega ribolovnega potovanja, opravljenega v navedenem obdobju. Kopije se istočasno pošljejo po elektronski poti ali telefaksu državi članici zastave in ministrstvu Zelenortskih otokov, pristojnemu za ribištvo.
                                 
                              
                                    2.2
                                 
                                 
                                    Plovila vpišejo svoj ulov v ustrezen obrazec v ladijskem dnevniku v skladu z vzorcem iz Dodatka 2. Za obdobja, v katerih plovilo ni v vodah (obalne države), se v ladijski dnevnik vpiše besedilo „Zunaj izključne ekonomske cone Zelenortskih otokov“.
                                 
                              
                                    2.3
                                 
                                 
                                    Obrazci se izpolnijo čitljivo z velikimi tiskanimi črkami, podpiše pa jih poveljnik plovila ali njegov zakoniti zastopnik.
                                 
                              
                  
                        3.
                     
                     
                        V primeru neizpolnjevanja določb tega poglavja si vlada Zelenortskih otokov pridržuje pravico, da plovilu, ki krši določbe, začasno odvzame dovoljenje, dokler ne opravi vseh formalnosti, in lastniku plovila naloži kazen v skladu s svojo veljavno zakonodajo. O tem obvesti državo članico zastave in Evropsko komisijo.
                     
                  POGLAVJE IV
            IZTOVARJANJE
            Pogodbenici sodelujeta, da bi izboljšali možnosti pretovarjanja in iztovarjanja v pristaniščih Zelenortskih otokov.
            1.   Iztovarjanje:
            
                         
                     
                     
                        Plovila Skupnosti za ribolov tunov, ki svoj ulov prostovoljno iztovorijo v pristanišču Zelenortskih otokov, so upravičena do znižanja pristojbine v višini 5 EUR na iztovorjeno tono na znesek, naveden v oddelku 2(2) poglavja I Priloge.
                     
                  
                         
                     
                     
                        Dodatno znižanje v višini 5 EUR se dodeli v primeru prodaje ribiških proizvodov v predelovalnem obratu Zelenortskih otokov.
                     
                  
                         
                     
                     
                        Ta mehanizem se bo uporabil za vsa plovila Skupnosti do največ 50 % končnega obračuna ulova (kot je opredeljen v poglavju III Priloge) od prvega leta tega protokola naprej.
                     
                  2.   Podrobna pravila za izvajanje nadzora iztovorjene ali pretovorjene tonaže bodo opredeljena na prvem zasedanju skupnega odbora.
            3.   Ocena:
            Višina finančnih spodbud in najvišji odstotek končnega obračuna ulova bosta usklajena v skupnem odboru glede na družbeno-gospodarski vpliv, ki ga ima iztovarjanje, opravljeno v zadevnem letu.
            POGLAVJE V
            VKRCAVANJE MORNARJEV
            
                        1.
                     
                     
                        Lastniki plovil za ribolov tunov in plovil za ribolov s površinskimi parangali zaposlujejo državljane držav AKP, vključno z državljani Zelenortskih otokov, ob upoštevanju naslednjih pogojev in omejitev:
                        
                                    —
                                 
                                 
                                    za floto plovil za ribolov tunov s potegalkami se v obdobju lova na tune v ribolovnem območju Zelenortskih otokov vkrca vsaj šest mornarjev AKP,
                                 
                              
                                    —
                                 
                                 
                                    za floto plovil za ribolov tunov z ribiškimi palicami se v obdobju lova na tune v ribolovnem območju Zelenortskih otokov vkrcajo vsaj trije mornarji AKP,
                                 
                              
                                    —
                                 
                                 
                                    za floto plovil s površinskimi parangali se v obdobju lova na tune v ribolovnem območju Zelenortskih otokov vkrcajo vsaj štirje mornarji AKP.
                                 
                              
                  
                        2.
                     
                     
                        Lastniki plovil si prizadevajo na krov vzeti večje število mornarjev Zelenortskih otokov.
                     
                  
                        3.
                     
                     
                        Lastniki plovil svobodno izbirajo mornarje, ki jih bodo vzeli na krov svojega plovila, s seznama, ki ga predložijo pristojni organi zainteresiranih držav AKP, vključno z Zelenortskimi otoki.
                     
                  
                        4.
                     
                     
                        V primeru zaposlitve državljanov Zelenortskih otokov v skladu s točko 1 tega člena lastnik plovila ali njegov zastopnik sporoči pristojnemu organu Zelenortskih otokov imena mornarjev Zelenortskih otokov, ki se vkrcajo na zadevno plovilo, in njihovo delovno mesto v posadki.
                     
                  
                        5.
                     
                     
                        Za mornarje, ki se vkrcajo na plovila Skupnosti, se v celoti uporablja Deklaracija Mednarodne organizacije dela (ILO) o temeljnih načelih in pravicah iz dela. To zadeva zlasti svobodo združevanja in dejansko priznanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica.
                     
                  
                        6.
                     
                     
                        Pogodbe o zaposlitvi mornarjev Zelenortskih otokov v skladu s točko 1 tega člena, od katerih podpisniki prejmejo po en izvod, se sklenejo med zastopnikom(-i) lastnikov plovil in mornarji in/ali njihovimi sindikati ali njihovimi predstavniki po posvetovanju s pomorskim organom Zelenortskih otokov. Te pogodbe mornarjem zagotavljajo stopnjo socialne varnosti, ki jim pripada, vključno z življenjskim zavarovanjem in zdravstvenim ter nezgodnim zavarovanjem.
                     
                  
                        7.
                     
                     
                        Plače mornarjev plačujejo lastniki plovil. Te plače so pred izdajo dovoljenja določene sporazumno med lastniki plovil ali njihovimi zastopniki in organi zadevne države AKP. Plačilni pogoji za lokalne mornarje ne smejo biti slabši od tistih, ki veljajo za posadke z Zelenortskih otokov, v nobenem primeru pa ne pod standardi ILO.
                     
                  
                        8.
                     
                     
                        Vsi mornarji, najeti za delo na plovilih Skupnosti, se zglasijo pri poveljniku določenega plovila dan pred predlaganim datumom njegovega vkrcanja. Če mornarja ob dogovorjenem času za vkrcanje ni na dogovorjenem kraju, je lastnik plovila samodejno oproščen obveznosti, da mornarja sprejme na krov.
                     
                  
                        9.
                     
                     
                        Če na krovu ni mornarjev iz držav AKP iz drugačnih razlogov, kot so navedeni v prejšnji točki, morajo zadevni lastniki plovil Skupnosti za vsak dan ribolovnega potovanja v vodah zadevne države AKP plačati pavšalni znesek v višini 20 EUR na dan. Plačilo tega zneska se opravi najpozneje v rokih, določenih v točki I.2.6 te priloge.
                     
                  
                        10.
                     
                     
                        Ta znesek se uporabi za usposabljanje lokalnih ribičev in se plača na račun, ki ga navedejo organi zadevne države AKP.
                     
                  POGLAVJE VI
            TEHNIČNI UKREPI
            Plovila upoštevajo ukrepe in priporočila, ki jih glede ribolovnega orodja, njegovih tehničnih specifikacij in vseh drugih tehničnih ukrepov, ki se nanašajo na njihove ribolovne dejavnosti, za regijo sprejme ICCAT.
            POGLAVJE VII
            OPAZOVALCI
            1.   Plovila z dovoljenjem za ribolov v vodah Zelenortskih otokov na podlagi tega sporazuma vkrcajo na krov opazovalce, ki jih imenuje pristojna regionalna ribiška organizacija, pod pogoji, navedenimi v nadaljevanju.
            1.1   Plovila Skupnosti na zahtevo regionalne ribiške organizacije vkrcajo na krov opazovalca, ki ga ta imenuje za preverjanje ulova v vodah Zelenortskih otokov.
            1.2   Pristojna regionalna ribiška organizacija sestavi seznam plovil, ki so določena, da na krov vzamejo opazovalca, in seznam imenovanih opazovalcev, ki se bodo vkrcali na krov. Seznama se posodabljata. Seznama se pošljeta Evropski komisiji, takoj ko sta sestavljena in nato vsake tri mesece po njuni morebitni posodobitvi.
            1.3   Pristojna regionalna ribiška organizacija sporoči zadevnim lastnikom plovil ali njihovim zastopnikom ime opazovalca, imenovanega za vkrcanje na njihovo plovilo, ob izdaji dovoljenja ali najpozneje 15 dni pred datumom predvidenega vkrcanja opazovalca.
            2.   Opazovalci se na plovilo vkrcajo za eno ribolovno potovanje. Na izrecno zahtevo pristojne regionalne ribiške organizacije pa so lahko opazovalci na krovu prisotni tudi več potovanj, odvisno od povprečnega trajanja potovanja določenega plovila. To zahtevo pristojna regionalna ribiška organizacija izrazi takrat, ko sporoči ime opazovalca, imenovanega za vkrcanje na zadevno plovilo.
            3.   O pogojih za vkrcanje opazovalcev na plovilo se sporazumno dogovorita lastnik plovila ali njegov zastopnik in pristojna regionalna ribiška organizacija.
            4.   Opazovalec se vkrca na plovilo v pristanišču, ki ga izbere lastnik plovila na začetku prve plovbe v ribolovnih vodah Zelenortskih otokov, potem ko je bil obveščen o izbranih plovilih.
            5.   V dveh tednih in deset dni pred vkrcanjem opazovalcev zadevni lastniki plovil objavijo datume in imena pristanišč podregije, predvidene za vkrcanje opazovalcev na plovilo.
            6.   Če se opazovalec vkrca na krov zunaj podregije, njegove potne stroške krije lastnik plovila. Če plovilo z regionalnim opazovalcem na krovu zapusti regionalno ribolovno območje, se sprejmejo vsi ukrepi, da se opazovalcu čim prej zagotovi vrnitev na stroške lastnika plovila.
            7.   Če opazovalec ni prisoten na dogovorjenem kraju ob dogovorjenem času in v dvanajstih urah po dogovorjenem času, je lastnik plovila samodejno oproščen obveznosti vkrcanja opazovalca.
            8.   Opazovalci se obravnavajo kot častniki. Opravljajo naslednje naloge:
            
                        8.1
                     
                     
                        opazujejo ribolovne dejavnosti plovil;
                     
                  
                        8.2
                     
                     
                        preverjajo položaj plovil, vključenih v ribolovne dejavnosti;
                     
                  
                        8.3
                     
                     
                        opravljajo biološko vzorčenje v okviru znanstvenih programov;
                     
                  
                        8.4
                     
                     
                        zabeležijo uporabljeno ribolovno orodje;
                     
                  
                        8.5
                     
                     
                        preverjajo podatke o ulovu v ribolovnih vodah Zelenortskih otokov, ki so zapisani v ladijskem dnevniku;
                     
                  
                        8.6
                     
                     
                        preverjajo delež prilova in ocenjujejo količino izločenih vrst tržnih rib;
                     
                  
                        8.7
                     
                     
                        enkrat tedensko sporočijo z vsemi ustreznimi sredstvi (po radiu, telefaksu ali elektronski poti) podatke o ribolovu, vključno s količino ulova in prilova na krovu, kadar plovilo opravlja ribolov v vodah Zelenortskih otokov.
                     
                  9.   Poveljniki plovil storijo vse, kar je v njihovi moči, da zagotovijo fizično varnost in dobro počutje opazovalcev med izvajanjem njihovih nalog.
            10.   Opazovalci imajo na voljo vso opremo, potrebno za opravljanje njihovih nalog. Poveljnik jim omogoči dostop do sredstev komuniciranja, potrebnih za opravljanje njihovih nalog, dokumentacije, neposredno povezane z ribolovnimi dejavnostmi plovila, vključno z ladijskim dnevnikom in navigacijskim dnevnikom, in tistih delov plovila, ki so potrebni za izvajanje opazovalnih nalog.
            11.   Opazovalci med bivanjem na krovu:
            
                        11.1
                     
                     
                        storijo vse potrebno, da zagotovijo, da njihovo vkrcanje in prisotnost na krovu plovila ne ovirata in ne motita ribolovnih dejavnosti,
                     
                  
                        11.2
                     
                     
                        spoštujejo premoženje in opremo na krovu ter zaupnost vseh dokumentov, ki pripadajo navedenemu plovilu.
                     
                  12.   Ob koncu obdobja opazovanja in pred izkrcanjem opazovalci sestavijo poročilo o dejavnostih, ki ga pošljejo pristojni regionalni ribiški organizaciji, en izvod pa predložijo poveljniku plovila.
            13.   Lastniki plovil krijejo stroške nastanitve opazovalcev pod enakimi pogoji kot za častnike na plovilu v skladu s praktičnimi možnostmi plovila.
            14.   Plačo in socialne prispevke za opazovalca krije pristojna regionalna ribiška organizacija.
            15.   Pogodbenici se bosta čim prej posvetovali z zadevnimi tretjimi državami o opredelitvi sistema regionalnih opazovalcev in izbiri pristojne regionalne ribiške organizacije. Do izvedbe sistema regionalnih opazovalcev bodo plovila z dovoljenjem za ribolov v vodah Zelenortskih otokov na podlagi Sporazuma namesto regionalnih opazovalcev na krov vkrcevala opazovalce, ki jih v skladu z zgoraj navedenimi pravili imenujejo pristojni organi Zelenortskih otokov.
            POGLAVJE VIII
            NADZOR
            1.   Evropska komisija mora imeti posodobljen seznam plovil z dovoljenji za ribolov, izdanimi na podlagi tega protokola. Ta seznam se pošlje organom Zelenortskih otokov, pristojnim za nadzor ribolova, takoj ko je sestavljen in vsakič, ko se posodobi.
            2.   Vstopanje v ribolovno območje in zapuščanje ribolovnega območja:
            
                        2.1
                     
                     
                        Plovila Skupnosti obvestijo pristojne organe Zelenortskih otokov, pristojne za nadzor ribolova, o vstopu v ribolovno območje Zelenortskih otokov ali njegovi zapustitvi najmanj tri ure pred načrtovanim dejanjem. Prijavijo tudi skupne količine in vrste na krovu.
                     
                  
                        2.2
                     
                     
                        Ko plovila obveščajo o zapuščanju območja, javijo tudi svoj položaj. Zaželeno je, da se ti podatki pošljejo po telefaksu ali, če gre za plovila brez telefaksa, po radiu in elektronski pošti.
                     
                  
                        2.3
                     
                     
                        Plovila, ki lovijo ribe, ne da bi o tem obvestila pristojni organ Zelenortskih otokov, se obravnavajo kot plovila, ki kršijo določbe.
                     
                  
                        2.4
                     
                     
                        Plovilom se ob izdaji dovoljenja za ribolov sporoči tudi številka telefaksa, telefonska številka in elektronski poštni naslov.
                     
                  3.   Nadzorni postopki
            
                        3.1
                     
                     
                        Poveljniki plovil Skupnosti, ki opravljajo ribolovne dejavnosti v ribolovnih vodah Zelenortskih otokov, dovolijo in omogočijo vkrcanje in opravljanje dolžnosti uradnikom Zelenortskih otokov, odgovornim za inšpekcijske preglede in nadzor ribolovnih dejavnosti.
                     
                  
                        3.2
                     
                     
                        Ti uradniki se na krovu ne zadržujejo dlje, kot je potrebno, da opravijo svoje naloge.
                     
                  
                        3.3
                     
                     
                        Takoj po opravljenem inšpekcijskem pregledu se poveljniku plovila izda potrdilo.
                     
                  4.   Satelitsko spremljanje
            
                        4.1
                     
                     
                        Izvajalo se bo satelitsko spremljanje vseh plovil Skupnosti, ki opravljajo ribolovne dejavnosti na podlagi tega sporazuma, v skladu z določbami, ki bodo sprejete v prvem letu Protokola. Te določbe bodo začele veljati deseti dan po tem, ko vlada Zelenortskih otokov obvesti Delegacijo Evropske skupnosti na Zelenortskih otokih o pričetku delovanja organa Zelenortskih otokov, pristojnega za satelitsko spremljanje ribiških plovil.
                     
                  5.   Prisilni privez
            
                        5.1
                     
                     
                        Pristojni organi Zelenortskih otokov najpozneje v 24 urah obvestijo državo zastave in Evropsko komisijo o vseh prisilnih privezih in kaznih za plovila Skupnosti v ribolovnih vodah Zelenortskih otokov.
                     
                  
                        5.2
                     
                     
                        Država zastave in Evropska komisija hkrati prejmeta kratko poročilo o okoliščinah in razlogih za prisilni privez.
                     
                  6.   Izjava o prisilnem privezu
            
                        6.1
                     
                     
                        Ko pristojni organ Zelenortskih otokov pripravi izjavo, jo poveljnik plovila podpiše.
                     
                  
                        6.2
                     
                     
                        Ta podpis ne posega v pravice poveljnika ali njegovo obrambo, s katero se lahko zagovarja pred domnevno kršitvijo.
                     
                  
                        6.3
                     
                     
                        Poveljnik plovilo odpelje v pristanišče, ki ga določijo organi Zelenortskih otokov. V primeru manjših kršitev lahko pristojni organ Zelenortskih otokov plovilu, ki je pregledano, dovoli, da nadaljuje z opravljanjem ribolovnih dejavnosti.
                     
                  7.   Posvetovalni sestanek v primeru prisilnega priveza
            
                        7.1
                     
                     
                        Preden se sprejmejo morebitni ukrepi proti poveljniku ali posadki plovila ali v zvezi s tovorom in orodjem na plovilu, razen tistih za varovanje dokazov o domnevni kršitvi, se v roku enega delovnega dne od prejema zgoraj navedenih informacij skliče posvetovalni sestanek med Evropsko komisijo in pristojnimi organi Zelenortskih otokov, ki se ga po možnosti udeleži predstavnik zadevne države članice.
                     
                  
                        7.2
                     
                     
                        Na sestanku si strani izmenjajo ustrezne dokumente ali informacije, ki pomagajo pri razrešitvi ugotovljenih dejstev. Lastnik plovila ali njegov zastopnik se obvesti o sklepih tega sestanka in o ukrepih v zvezi s prisilnim privezom.
                     
                  8.   Reševanje sporov v zvezi s prisilnim privezom
            
                        8.1
                     
                     
                        Pred uvedbo sodnega postopka se domnevna kršitev poskuša razrešiti po postopku poravnave. Ta postopek se zaključi najpozneje tri delovne dni po prisilnem privezu.
                     
                  
                        8.2
                     
                     
                        V primeru sporazumne rešitve spora se višina denarne kazni določi v skladu z zakonodajo Zelenortskih otokov.
                     
                  
                        8.3
                     
                     
                        Če spora ni možno razrešiti sporazumno in se ga predloži pristojnemu sodnemu organu, lastnik plovila plača na bančni račun, ki ga določijo pristojni organi Zelenortskih otokov, bančno varščino, v kateri so všteti stroški prisilnega priveza ter denarne kazni in nadomestila, naloženi odgovornim za kršitev.
                     
                  
                        8.4
                     
                     
                        Bančna varščina je nevračljiva do zaključka sodnega postopka. Sprosti se takoj, ko se sodni postopek konča brez obsodbe. Podobno je v primeru, če obsodba nalaga denarno kazen, ki je nižja od bančne varščine, ko pristojni organi Zelenortskih otokov sprostijo preostanek zneska.
                     
                  
                        8.5
                     
                     
                        Plovilo se izpusti in njegova posadka prejme dovoljenje, da lahko zapusti pristanišče:
                        
                                    —
                                 
                                 
                                    ko so obveznosti, naložene na podlagi poravnave, izpolnjene ali
                                 
                              
                                    —
                                 
                                 
                                    ko je bančna varščina iz točke 8.3 zgoraj položena in jo pristojni organi Zelenortskih otokov prejmejo pred zaključkom sodnega postopka.
                                 
                              
                  9.   Pretovarjanja
            
                        9.1
                     
                     
                        Vsa plovila Skupnosti, ki želijo pretovoriti ulov v vodah Zelenortskih otokov, to storijo v pristaniščih Zelenortskih otokov.
                     
                  
                        9.2
                     
                     
                        Lastniki teh plovil morajo pristojnim organom Zelenortskih otokov najmanj dva delovna dneva pred pretovarjanjem sporočiti naslednje informacije:
                        
                                    —
                                 
                                 
                                    imena ribiških plovil, iz katerih bo potekalo pretovarjanje;
                                 
                              
                                    —
                                 
                                 
                                    ime tovornega plovila;
                                 
                              
                                    —
                                 
                                 
                                    tonažo glede na vrste, ki se bodo pretovorile;
                                 
                              
                                    —
                                 
                                 
                                    dan pretovarjanja;
                                 
                              
                                    —
                                 
                                 
                                    sanitarno potrdilo plovila pretovarjanja.
                                 
                              
                  
                        9.3
                     
                     
                        Pretovarjanje se šteje za izstop iz ribolovnega območja Zelenortskih otokov. Plovila morajo zato pristojnim organom Zelenortskih otokov predložiti poročila o ulovu in navesti, ali nameravajo z ribolovom nadaljevati ali zapuščajo ribolovno območje Zelenortskih otokov.
                     
                  
                        9.4
                     
                     
                        Vsako pretovarjanje ulova, ki ni zajeto zgoraj, je v ribolovnem območju Zelenortskih otokov prepovedano. Vsaka kršitev te določbe se kaznuje v skladu z veljavno zakonodajo Zelenortskih otokov.
                     
                  10.   Poveljniki plovil Skupnosti, vključeni v postopke iztovarjanja ali pretovarjanja v pristanišču Zelenortskih otokov, dovolijo in omogočijo inšpektorjem Zelenortskih otokov pregled teh postopkov. Takoj po opravljenem inšpekcijskem pregledu se poveljniku plovila izda potrdilo.
            
               Dodatki
               
                           1.
                        
                        
                           Obrazec vloge za dovoljenje
                        
                     
                           2.
                        
                        
                           Ladijski dnevnik ICCAT
                        
                     
                           3.
                        
                        
                           Koordinate ribolovnega območja Zelenortskih otokov (predložijo organi Zelenortskih otokov pred začetkom veljavnosti Sporazuma in Protokola VMS)
                        
                     
                  Dodatek 1
                  Ministrstvo za ribištvo
                  Vloga za dovoljenje za tuja industrijska ribiška plovila:
                  
                              1.
                           
                           
                              Ime lastnika plovila:
                           
                        
                              2.
                           
                           
                              Naslov lastnika plovila:
                           
                        
                              3.
                           
                           
                              Ime predstavnika ali lokalnega zastopnika lastnika plovila:
                           
                        
                              4.
                           
                           
                              Naslov predstavnika ali lokalnega zastopnika lastnika plovila:
                           
                        
                              5.
                           
                           
                              Ime poveljnika:
                           
                        
                              6.
                           
                           
                              Ime plovila:
                           
                        
                              7.
                           
                           
                              Registrska številka:
                           
                        
                              8.
                           
                           
                              Datum in kraj izgradnje:
                           
                        
                              9.
                           
                           
                              Pluje pod zastavo:
                           
                        
                              10.
                           
                           
                              Pristanišče registracije:
                           
                        
                              11.
                           
                           
                              Pristanišče opreme ladje:
                           
                        
                              12.
                           
                           
                              Skupna dolžina:
                           
                        
                              13.
                           
                           
                              Širina:
                           
                        
                              14.
                           
                           
                              Bruto registrska tonaža:
                           
                        
                              15.
                           
                           
                              Neto registrska tonaža:
                           
                        
                              16.
                           
                           
                              Zmogljivost skladiščenja:
                           
                        
                              17.
                           
                           
                              Hladilna in zamrzovalna zmogljivost:
                           
                        
                              18.
                           
                           
                              Vrsta in konjska moč motorja:
                           
                        
                              19.
                           
                           
                              Ribolovno orodje:
                           
                        
                              20.
                           
                           
                              Število mornarjev:
                           
                        
                              21.
                           
                           
                              Komunikacijska oprema:
                           
                        
                              22.
                           
                           
                              Klicni znak:
                           
                        
                              23.
                           
                           
                              Klicni signali:
                           
                        
                              24.
                           
                           
                              Ribolovne dejavnosti, ki se bodo opravljale:
                           
                        
                              25.
                           
                           
                              Kraj iztovarjanja ulova:
                           
                        
                              26.
                           
                           
                              Ribolovna območja:
                           
                        
                              27.
                           
                           
                              Vrste, ki se bodo lovile:
                           
                        
                              28.
                           
                           
                              Obdobje veljavnosti:
                           
                        
                              29.
                           
                           
                              Posebni pogoji:
                           
                        
                              30.
                           
                           
                              Druge dejavnosti prosilca na Zelenortskih otokih:
                           
                        Mnenje Generalnega direktorata za ribištvo:
                  Pripombe Ministrstva za ribištvo, kmetijstvo in podeželje:
               
               
                  Dodatek 2
                  
                     
               
               
                  Dodatek 3
                  Protokol (VMS)
                  o določbah o satelitskem nadzoru ribiških plovil Skupnosti, ki lovijo v izključni ekonomski coni Zelenortskih otokov
                  
                              1.
                           
                           
                              Določbe tega protokola dopolnjujejo Protokol o možnostih ribolova in finančnem prispevku, predvidenih s Sporazumom o partnerstvu med Evropsko skupnostjo in Republiko Zelenortski otoki o ribolovu v obalnih vodah Zelenortskih otokov za obdobje od 1. septembra 2006 do 31. avgusta 2011, ter se uporabljajo v skladu s točko 4.1. „Poglavja VII – Nadzor“ njegove priloge.
                           
                        
                              2.
                           
                           
                              Vsa ribiška plovila, katerih skupna dolžina je daljša od 15 metrov, ki lovijo na podlagi Sporazuma o ribolovu med ES in Zelenortskimi otoki, bodo satelitsko nadzorovana, ko bodo v izključni ekonomski coni Zelenortskih otokov.
                              
                                          —
                                       
                                       
                                          Za namene satelitskega nadzora bodo organi Zelenortskih otokov sporočili Skupnosti koordinate (zemljepisno širino in dolžino) izključne ekonomske cone Zelenortskih otokov.
                                       
                                    
                                          —
                                       
                                       
                                          Organi Zelenortskih otokov bodo te informacije poslali v elektronski obliki, izražene v stopinjah, minutah in sekundah (WGS-84).
                                       
                                    
                        
                              3.
                           
                           
                              Pogodbenici si bosta izmenjali informacije o naslovih X.25 in specifikacijah, uporabljenih v elektronskih sporočilih med svojimi nadzornimi centri, v skladu s pogoji, določenimi v točkah 5 in 7. Te informacije bodo, kolikor bo to mogoče, vključevale imena, telefonske številke, številko teleksa in telefaksa ter elektronske naslove (internet ali X.400), ki bi se lahko uporabljali za splošno komunikacijo med nadzornimi centri.
                           
                        
                              4.
                           
                           
                              Položaj plovil je določen z dovoljenim odstopanjem največ 500 m in 99-odstotno stopnjo natančnosti.
                           
                        
                              5.
                           
                           
                              Če se plovilo, ki lovi na podlagi Sporazuma in je predmet satelitskega nadzora v skladu z zakonodajo Skupnosti, vrne v izključno ekonomsko cono Zelenortskih otokov, nadzorni center države zastave nemudoma pošlje naknadna poročila o položaju v center za spremljanje in nadzor ribolova na Zelenortskih otokih (FMC) najpozneje v 3 urah (identifikacija plovila, zemljepisna širina, zemljepisna dolžina, smer in hitrost). Ta sporočila so opredeljena kot poročila o položaju.
                           
                        
                              6.
                           
                           
                              Sporočila iz točke 5 se pošljejo elektronsko v formatu X.25 ali po katerem koli drugem zavarovanem protokolu. Ta sporočila se pošljejo v realnem času v skladu z obrazcem v razpredelnici II.
                           
                        
                              7.
                           
                           
                              V primeru tehnične napake ali okvare na napravi za stalni satelitski nadzor, nameščeni na krovu ribiškega plovila, poveljnik tega plovila pravočasno pošlje nadzornemu centru države zastave in zelenortskemu centru za spremljanje in nadzor ribolova po telefaksu informacije iz točke 5. V teh okoliščinah je treba skupno poročilo o položaju pošiljati vsakih devet ur. To skupno poročilo o položaju bo vključevalo poročila o položajih, kot jih zabeleži poveljnik plovila vsake tri ure v skladu s pogoji, določenimi v točki 5.
                              Nadzorni center države zastave ta sporočila nemudoma pošlje centru za spremljanje in nadzor ribolova na Zelenortskih otokih. Pokvarjena oprema se mora popraviti ali zamenjati v roku največ 1 meseca. Ob prekoračitvi roka mora zadevno plovilo zapustiti izključno ekonomsko cono Zelenortskih otokov.
                           
                        
                              8.
                           
                           
                              Nadzorni centri države zastave bodo spremljali gibanje svojih plovil v vodah Zelenortskih otokov. Če spremljanje plovil ne poteka po predvidenih pogojih, se o tem takoj po ugotovitvi obvesti center za spremljanje in nadzor ribolova na Zelenortskih otokih ter se uporabi postopek iz točke 7.
                           
                        
                              9.
                           
                           
                              Če center za spremljanje in nadzor ribolova na Zelenortskih otokih ugotovi, da država zastave ne sporoča informacij iz točke 5, o tem nemudoma obvesti pristojne službe Evropske komisije.
                           
                        
                              10.
                           
                           
                              Podatke o nadzoru, ki se pošljejo drugi pogodbenici v skladu s temi določbami, bodo organi Zelenortskih otokov uporabljali izključno za nadzor in spremljanje ribiške flote Skupnosti, ki lovi na podlagi Sporazuma o ribolovu med ES in Zelenortskimi otoki. Ti podatki se v nobenem primeru ne smejo sporočiti drugim strankam.
                           
                        
                              11.
                           
                           
                              Sestavni deli programske opreme in material opreme za satelitski nadzor morajo biti zanesljivi in ne smejo omogočati ponarejanja položajev ter se ne smejo prilagajati ročno.
                              Sistem mora biti v celoti avtomatski in stalno delovati, ne glede na okoljske in podnebne okoliščine. Prepovedano je uničevati, poškodovati, onesposobiti ali posegati v sistem za satelitski nadzor.
                              Poveljniki plovil morajo zagotoviti, da:
                              
                                          —
                                       
                                       
                                          se podatki ne spreminjajo,
                                       
                                    
                                          —
                                       
                                       
                                          da antena ali antene, povezane z opremo za satelitski nadzor, niso blokirane,
                                       
                                    
                                          —
                                       
                                       
                                          ni prekinjeno elektronsko napajanje opreme za satelitski nadzor,
                                       
                                    
                                          —
                                       
                                       
                                          oprema za satelitski nadzor ni odstranjena.
                                       
                                    
                        
                              12.
                           
                           
                              Pogodbenici se na zahtevo dogovorita o izmenjavi informacij o opremi, ki se uporablja za satelitski nadzor, da bi lahko za namene teh določb preverili, ali je oprema popolnoma v skladu z zahtevami druge pogodbenice.
                           
                        
                              13.
                           
                           
                              Pogodbenici se o vsakem sporu glede razlage ali uporabe teh določb posvetujeta v skupnem odboru iz člena 9 Sporazuma.
                           
                        
                              14.
                           
                           
                              Pogodbenici se dogovorita, da bosta po potrebi ponovno pregledali te določbe.
                           
                        POŠILJANJE SPOROČIL SISTEMA ZA SPREMLJANJE PLOVIL (VMS) ZELENORTSKIM OTOKOM
                  
                     POROČILO O POLOŽAJU
                  
                  
                              Podatek
                           
                           
                              Oznaka
                           
                           
                              Obvezno/neobvezno
                           
                           
                              Pripombe
                           
                        
                              Začetek zapisa
                           
                           
                              SR
                           
                           
                              O
                           
                           
                              Podatek o sistemu – označuje začetek zapisa
                           
                        
                              Naslovnik
                           
                           
                              AD
                           
                           
                              O
                           
                           
                              Podatek o sporočilu – prejemnica. Tričrkovna oznaka države ISO
                           
                        
                              Pošiljatelj
                           
                           
                              FR
                           
                           
                              O
                           
                           
                              Podatek o sporočilu – pošiljateljica. Tričrkovna oznaka države ISO
                           
                        
                              Država zastave
                           
                           
                              FS
                           
                           
                              N
                           
                           
                               
                           
                        
                              Vrsta sporočila
                           
                           
                              TM
                           
                           
                              O
                           
                           
                              Podatek o sporočilu – vrsta sporočila „POS“
                           
                        
                              Radijski klicni znak
                           
                           
                              RC
                           
                           
                              O
                           
                           
                              Podatek o plovilu – mednarodni radijski klicni znak plovila
                           
                        
                              Notranja referenčna številka pogodbenice
                           
                           
                              IR
                           
                           
                              N
                           
                           
                              Podatek o plovilu – enotna številka pogodbenice (tričrkovna oznaka države zastave ISO, ki ji sledi številka)
                           
                        
                              Zunanja registrska številka
                           
                           
                              XR
                           
                           
                              O
                           
                           
                              Podatek o plovilu – številka na boku plovila
                           
                        
                              Zemljepisna širina
                           
                           
                              LA
                           
                           
                              O
                           
                           
                              Podatek o položaju – položaj plovila v stopinjah in minutah S/J SSMM) (WGS-84)
                           
                        
                              Zemljepisna dolžina
                           
                           
                              LO
                           
                           
                              O
                           
                           
                              Podatek o položaju – položaj plovila v stopinjah in minutah V/Z SSMM) (WGS-84)
                           
                        
                              Smer
                           
                           
                              CO
                           
                           
                              O
                           
                           
                              Smer ladje glede na 360°
                           
                        
                              Hitrost
                           
                           
                              SP
                           
                           
                              O
                           
                           
                              Hitrost plovila v deseticah vozlov
                           
                        
                              Datum
                           
                           
                              DA
                           
                           
                              O
                           
                           
                              Podatek o položaju – datum zabeleženja položaja UTC (LLLLMMDD)
                           
                        
                              Čas
                           
                           
                              TI
                           
                           
                              O
                           
                           
                              Podatek o položaju – čas zabeleženja položaja UTC (UUMM)
                           
                        
                              Konec zapisa
                           
                           
                              ER
                           
                           
                              O
                           
                           
                              Podatek o sistemu – označuje konec zapisa
                           
                        Nabor znakov: ISO 8859.1
                  Prenos podatkov je strukturiran na naslednji način:
                  
                              —
                           
                           
                              dvojna poševnica (//) in oznaka polja označujeta začetek prenosa,
                           
                        
                              —
                           
                           
                              enojna poševnica (/) ločuje oznako polja in podatek.
                           
                        Neobvezne podatke je treba vstaviti med začetek in konec zapisa.
                  MEJE IZKLJUČNE EKONOMSKE CONE ZELENORTSKIH OTOKOV
                  KOORDINATE IZKLJUČNE EKONOMSKE CONE
                  PODATKI O CENTRU ZA SPREMLJANJE IN NADZOR RIBOLOVA NA ZELENORTSKIH OTOKIH (FMC)
                  Ime centra za spremljanje in nadzor ribolova:
                  Tel. VMS:
                  Telefaks VMS:
                  E-pošta VMS:
                  Tel. DSPG:
                  Telefaks DSPG:
                  Naslov X25 =
                  Prijava vstopov/izstopov: